Der Neue Pauly

Der Neue Pauly ass eng Enzyklopedie iwwer d'Antiquitéit, där hir Originnen um August Friedrich Pauly seng Real-Encyclopädie der classischen Alterthumswissenschaft in alphabetischer Ordnung aus de Joren 1837 bis 1864 zeréckginn.

Den neie Pauly, deen an Zesummenaarbecht vun 2000 Wëssenschaftler aus 50 Länner zustane koum, huet 11.611 Säiten a besteet aus 13 Bänn "Altertum A-Z", 5 Bänn Receptiouns- a Wëssenschaftsgeschicht an engem Indexband. Am Wierk, dat 37 Kilo weit, sinn 30.000 Lemmata versammelt.

D'Enzyklopedie koum tëscht 1996 an dem Dezember 2003 am J.B. Metzler Verlag zu Stuttgart eraus.
Doriwwer eraus gëtt et nach Supplementsbänn:
 Band 1: Herrscherchronologien der antiken Welt. Namen, Daten, Dynastien. 2004
 Band 2: Geschichte der antiken Texte. Autoren- und Werklexikon. 2007
 Band 3: Historischer Atlas der antiken Welt. 2007
 Band 4: Register zur Rezeptions- und Wissenschaftsgeschichte. Register zu den Bänden 13 – 15/3 des Neuen Pauly. 2005
 Band 5: Mythenrezeption. Die antike Mythologie in Literatur, Musik und Kunst von den Anfängen bis zur Gegenwart. 2008
 Band 6: Gelehrte und Wissenschaftler der Klassischen Altertumswissenschaften (14.-20. Jhd.). Biographisches Lexikon.
 Band 7: Komparatistik der griechischen und römischen Literatur. Ein Werklexikon.

Editeure vum neie Pauly an de Supplementsbänn sinn den Hubert Cancik, de Manfred Landfester an den Helmuth Schneider.

 Den Neie Pauly op Englesch 
Eng englesch Iwwersetzung, de "Brill's New Pauly - Encyclopaedia of the Ancient World" an 20 Bänn ass bei Brill Corporate zu Leiden an Holland publizéiert ginn.

 Um Spaweck 

Kategorie:Enzyklopedien a Lexikonen